તમારી આસપાસ એવા ઘણા લોકો હશે જે તમને કારકિર્દી વિષયક સલાહ આપશે. જેઓ તમને જણાવશે કે તમારે શું કરવું જોઈએ. તેઓ તમારા માતા પિતા, મિત્રો, સબંધીઓ કે કોઈ પણ નજીકની વ્યક્તિ હોઇ શકે. પરંતુ કારકિર્દી પસંદ કરતી વખતે આખરી નિર્ણય તમારો જ હોવો જોઇએ. તમે જે નિર્ણય લેશો એ તમારી જિંદગી ને ખૂબ અસર પહોચાડશે. બીજાની જિંદગી પર એની કોઈ અસર ભાગ્યે જ પડશે. આથી તમારા નિર્ણય તમે ખુદ લો. એવું કામ પસંદ કરો જે કરવું તમને ગમતું હોય, જેનાથી તમે આત્મસંતોષ અનુભવતા હો.